Waa dhab oo wali abaarti wey taagan tahay, roobkii aynu filaynayna wali muu di’in, cid la baryo ILLAAHAY ayaa ugu horeeya, oo mudan inaynu barino, waxaana ILLAAHAY ka baryaynaa inuu abaarta inaga dulqaado, oo uu naxariis inoogu bedelo, waxaana run ah in markaynu isku naxno, oo aynu is taakulayno oo dadkeena jilicsan ee dhibaatadu haysato aynu caawino, inaynu naxariista ILLAAHAY helayno, markaas waxaan leeyahay yeynaan u kala hadhin caawinta iyo taakulaynta dadkeena dhibaataysan ee abaartu hayso, qof walbana wuxuu awoodo ha bixiyo, haba yaraate.
